**Zimná údržba komunikácií**

Zimné mesiace sú tu a tie so sebou prinášajú okrem romantiky aj problémy v schodnosti a zjazdnosti ciest a či chodníkov. Aj pre sezónu 2022/2023 je pripravená zimná údržba miestnych komunikácií na Severe. Tento rok priniesol niekoľko noviniek hlavne čo sa týka rozsahu zabezpečovanej údržby, ale tiež i jej spôsobu. Na území našej mestskej časti bude strojné čistenie zabezpečovať spoločnosť KOSIT, a.s. a Správa mestskej zelene bude nasadzovať svoje kapacity na zabezpečovanie ručného čistenia. Organizáciu dispečerskej služby pre výkon zimnej údržby v meste Košice zabezpečuje centrálny dispečing referátu dopravy - Magistrátu mesta Košice na týchto telefónnych číslach : 0903 602 383, 16 126, a 6419736.
Podrobné informácie a celý Operačný plán je uverejnený na webovej stránke mesta Košice <https://www.kosice.sk/obcan/zimna-udrzba-v-meste-kosice> . Ďalšie užitočné informácie a prehľadnú mapu obslužnosti komunikácií v meste nájdete na stránke spoločnosti KOSIT, a.s. : <https://www.kosit.sk/obyvatelia/zimna-udrzba-komunikacii/> .